钦定古今图书集成/方舆汇编/边裔典/第108卷 > 《山海经》 > 勿搦祭亚
## 钦定古今图书集成/方舆汇编/边裔典/第108卷 > 《山海经》 > 勿搦祭亚

“《勿搦祭》《亚无国王世家》”，共推一有功德者为主城。建
海中有一种木为桩，入水千年不朽。其上铺石造屋，
备极精美。城内街衢俱是海，两傍可通陆行，城中有
艘二万。又有桥梁极阔，上列三街，俱有民居，不异城
市。其高可下度风帆。国中精于造舟，预庀物料，一舟
指顾可成。造玻璃极佳，甲于天下。有勿里诺湖在山
巅，从石峡泻下，声如迅雷，闻五十里，日光耀之，恍惚
皆虹霓状。又有沸泉、温泉。沸泉常沸，高丈馀，不可染
指，投畜物于内，顷刻便糜烂。温泉，女子或浴或饮。不
生育者生育，育者多乳。所产铁矿，掘尽逾二十五年
复生。在本土任加火力，终不镕之，他所则镕。